

# JÕELÄHTME VALLAVALITSUS

Keskkonnaamet

Päästeamet 25.08.2025 nr 6-4/3862

**Neeme küla Saigumäe maaüksuse ja lähiala detailplaneering**

Teatame, et Jõelähtme Vallavolikogu on kehtestanud 07.08.2025 otsusega nr 265 Neeme küla Saigumäe maaüksuse ja lähiala detailplaneeringu. Detailplaneering algatati Jõelähtme Vallavolikogu 17.08.2023 otsusega nr 136.

Planeeringuala hõlmab Neeme küla Saigumäe (katastritunnus 24505:001:0078) ja Tiigimäe (katastritunnus 24505:001:0379) maaüksuseid.

Detailplaneeringuga nähakse ette Saigumäe kinnistu sihtotstarbe muutmine elamumaaks ning kavandatavale elamumaa krundile määratakse ehitusõigus ja hoonestustingimused üksikelamu ja kuni kolme abihoone ehitamiseks, kavandatakse juurdepääs ja tehnovarustuse lahendus ning seatakse keskkonnatingimused planeeringuga kavandatu elluviimiseks. Olemasolevate maaüksuste piire detailplaneeringuga ei muudeta. Tiigimäe kinnistul säilib olemasolev jalgsi juurepääs kallasrajale.

Detailplaneeringu lahendus muudab kehtivat üldplaneeringut ehituskeeluvööndi ulatuse osas. Üldplaneeringu muutmine on põhjendatud kuna Saigumäe kinnistule saab elamu rajada väljapoole ehituskeeluvööndit, kuid ehituskeeluvööndisse jääb eluhoonele juurdepääsutee, mille rajamiseks on vajalik taotleda ehituskeeluvööndi vähendamist. Uute elamute kavandamine olemasolevasse kvaliteetsesse keskkonda ja olemasoleva asustuse tihendamine on kehtiva maakonnaplaneeringu ja koostamisel oleva Jõelähtme valla üldplaneeringu üheks eesmärkidest.

Kehtestamise otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 605 4879

gerli@joelahtme.ee